Salima-bia

Bia 
Bia zoorigu kpem duŋ
Bia zoorigu kpem wahala
Bia zoorigu karitila nyevuli
Bia zoorigu nahi zorila gubli
Bia zoorigu zoorila o dindaamba tooni
Di ni n-nye o tiŋ ni
O larila musimusi
ka dimnim koŋ zia
To ma bia ŋun nua vela?
Ŋun ni n-samdi kpem dori
Ma bia ŋun ziini ninkura tooni
Ŋun n-deeri zaani bieɣuni 
Bia zoorigu ŋmani la 
Pie bil lieɣu yirigi moɣu sunsuuni
N-nye, kunduna, nye gbuɣima
Bi di ti yeri wabiri
Ka doo danda n-ti yooi yiŋ na
Ma yiŋ baa ŋma ziri tuhili
Bia zoorigu chenimi
Ka nyohi tuhiri tooni
Ka buɣum moori nyanga
To a yi bi bang bizoorigu
Nyin cheli ka ŋmaligi yuli wahu
Ma o ka nana amaa
Ka lee paari nantohi
Kpaakpaa nyomani
To ayi bori ni a bang bizoorigu 
To nyin di tam gumachuɣu yela
Ma o norila nyam nyam 
Ka naa n-yi paai o paabu sheei!
To cheli gba ka ŋmaligi yuli daboli
Ni tampuli ka lab teei ni 
Ŋuni n-nye nyohu 
din yelima ni deei bieri .
Ŋuni ka bi labiri awulenima
Ka o mimdi ka zora!
Ŋuni ka bi kumsiri yuŋ
Ka o bahiri lari asiba tuhiriba soli!
Ka diyi pa kpeng lana
Ka ŋuni n-su nama?
Ka ŋuni zaandi zaligu
Din ka yiɣisibu?

Pubu:Salima